Vladimirovac

**Vladimirovac** je naseljeno mesto u opštini Alibunar u južnobanatskom okrugu u Vojvodini u Srbiji.

Vladimirovac je veće mesto od Alibunara, ali nije opštinski centar opštine Alibunar.
## Historija
 
Vladimirovac je osnovan 1808, maja meseca, zahvaljujući kolonizaciji 121 porodica Rumuna iz Šama (Žamu), 106 porodica Rumuna iz Klopodija i nekoliko porodica iz Surduka. Novo naselje, "Petrovoselo",po generalu Petru Duki. Petrovoselo dodeljeno je novoselskoj kompaniji, na banatskoj Vojnoj granici Habsburške Monarhije, na teritoriji nemačko-banatskog regimenta sa sedištem u Pančevu, između Banatskog Novog Sela i Alibunara. U narednim godina, dolazi do novih naseljavanja i naime u 1812-1813, 1823, ali i kasnije. 
Godine 1811. Petrovoselo je imalo 1564 stanovnika, od kojih je bilo 827 muškaraca i 737 žena. Zahvaljujući novom talasu kolonizacije i porasta nataliteta, broj stanovnika uzastopno raste tokom XIX. veka. 1868. godine rodilo se čak 269 dece i sklopio se brak između 58 parova iz Petrovosela. Na početku XX veka, Vladimirovac je imao 6031 stanovnika. Prvim decenijama XX. veka, natalitet u Vladimirovcu opada sve više, tako da je 1940 broj stanovnika sledeći: 4351 Rumunia, 372 Srba, 89 Roma, 44 Nemaca, 7 Mađaria, 1 Rus i 1 Belorus - ukupno 4905 stanovnika.
 
U toku dva veka istorije, Vladimirovac menja svoje ime nekoliko puta. Naziv Petrovoselo (ili Petersdorf) iz 1808. godine ostaje do 1880. godine kada menja ime u Torontal Petrovoszello, 1898. menja ime u Roman-Petre a 1911. menja ime u Petre. Nova vlast regata države S.H.S. vraća ime mesta u Petrovo Selo, zatim 1922. menja ime u Vladimirovac, ime koje ostaje. Rumunsko stanovništvo zove ovo mesto Petrovosala.

Godine 1843. imala je pravoslavna parohija 3936 vernika i tri paroha, a u školi dva učitelja i 452 đaka. Sadašnja crkva je podignuta 1859-63.godine. 8. decembra 1894.g otvorena železnička stanica za prugu Vršac – Kovin, a 26. avgusta 1896.g za prugu prema Pančevu .

Na 4&nbsp;km. Severozapadno od sela podiže se brežuljak Mošonda (Mošonda mare), Tu se prostiralo srednjovekono naselje Maksond ( Maxond), koje se prvi put pominje 1370. g. A 1385. je pripadalo komitatu. Masond je bio glavno disštriktsko mesto. Zna se, da se jedno naselje toga dištrikta zvalo Berča ( Pirinča ). Bugarskom careviću Fružinu, koji se bogatstvom spasao, poklonio je kralj Sigmund naselje Maksond. Godine 1456. bio je Maksond u posedu Jovana Hunjadija. Kasnije je od turaka razoren. Po Maksondu Banatska Peščara bila je nazvana «Campus Maxons».

## Demografija
Prema popisu iz 2002. bilo je 4111 stanovnika (prema popisu iz 1991. bilo je 4539 stanovnika).

U naselju Vladimirovac živi 3188 punoletnih stanovnika, a prosečna starost stanovništva iznosi 39,5 godina (38,2 kod muškaraca i 40,8 kod žena). U naselju ima 1295 domaćinstava, a prosečan broj članova po domaćinstvu je 3,17.

Etnički sastav stanovništva u ovom naselju veoma je mešovit, uz srpsku većinu, a u poslednja četiri popisa, primećen je pad u broju stanovnika.

## Reference

## Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavljeno 1927„Napredak Pančevo,,
* Istorijiski preglad Podunavske Oblasti Banatski deo napisao: Feliks Mileker bibliotekar i kustos gradske biblioteke i muzeja u Vršcu 1928.
* Letopis Opština u južnom Banatu: *Banatska mesta i običaji* Marina M.(Beč 1999).Letopis period 1812 – 2009 g. Sastavio od Pisanih tragova, Letopisa, po predanju o Banatskih mesta i običaji nastanak sela ko su bili Dosenjenici čime se bavili meštani.

## Vanjske veze

* Oficijelna prezentacija 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)